Author: . . .
Last saved by: Your User Name
Company: Haapsalu Linnavalitsus

K O R R A L D U S

Haapsalu,		     02. detsember 2009 nr 698

Katastriüksuste piiride ja uute pindalade
kinnitamine ning sihtotstarvete määramine
(F. J. Wiedemanni tn 12 ja Suur-Lossi tn 14, Haapsalu)

Vastavalt kehtivale detailplaneeringule teostati olemasolevate katastriüksuste F. J. Wiedemanni tn 12 ja Suur-Lossi tn 14 piiride muutmiseks katastrimõõdistamine ja koostati  katastrimõõdistamise toimikud OÜ Haapsalu Maamõõdubüroo poolt. Vastavalt katastriüksustel paiknevate ehitiste ja rajatiste kasutamise otstarbele jääb piiride muutmise tulemusena moodustuvate katastriüksuste F. J. Wiedemanni tn 12 ja Suur-Lossi tn 14 sihtotstarveteks vastavalt ühiskondlike ehitiste maa ja ärimaa. Juhindudes maakatastriseaduse § 8, § 9 lg 4, § 16, asjaõigusseadusest, Haapsalu Linnavolikogu 31.10.2008 otsusest nr 236 “Detailplaneeringu kehtestamine (Suur-Lossi tn 12/12a, 14, 16, Ehte tn 9, Wiedemanni tn 10, 12, Haapsalu)”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada katastriüksustele koha-aadressiga, F. J. Wiedemanni tn 12, Haapsalu, Läänemaa (katastritunnus 18301:003:0790, pindala 4735 m^2, sihtotstarve 100% ühiskondlike ehitiste maa, kinnistu registriosa nr 411032, omanik Haapsalu linn) ja koha-aadressiga Suur-Lossi tn 14, Haapsalu, Läänemaa (katastritunnus 18301:003:0960, pindala 1268 m^2, sihtotstarve 100% ärimaa, kinnistu registriosa nr 586032, omanik osaühing Rektaron) uued piirid (katastriüksuste plaanid ja väljavõte detailplaneeringust lisatud).
2.	Määrata katastriüksusele koha-aadressiga F. J. Wiedemanni tn 12, Haapsalu, Läänemaa sihtotstarve 100% ühiskondlike ehitiste maa (016; Üh) ja kinnitada uus pindala 4690 m^2. Katastriüksusel lasuvad seadusjärgsed kitsendused – muinsuskaitseseadus §16; §34 (Haapsalu vanalinna muinsuskaitseala).
3.	Määrata katastriüksusele aadressiga Suur-Lossi tn 14, Haapsalu, Läänemaa sihtotstarve 100% ärimaa (002; Ä) ja kinnitada uus pindala 1288 m^2. Katastriüksusel lasuvad seadusjärgsed kitsendused - asjaõigusseadus § 158 (drenaazitrass, kanalisatsioonitrass, termotrass), muinsuskaitseseadus § 16; § 24 (Haapsalu vanalinna muinsuskaitseala). 
4.	Korraldus teha teatavaks korralduse koopia saatmisega posti teel osaühingule Rektaron (Raudtee tn 38, 90503 Haapsalu) ja korralduse koopia üleandmisega linnavalitsuse maakorraldusosakonnale (M. Kohtring).
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev
						              			Linnasekretär